Minga is international fia sei Sammlunga vo da oidn und klassischn Kunst bekonnt. De Oide- und de Neie Pinakothek, und de Pinakothek vo da Moderne und as Lenbachhaus khean beispuisweis zu de wejdweit renommiatastn Galerien. Zamma mit da Glyptothek, da Staatlichn Antiknsammlunga und im Museum Brandhorst buidns as Kunstareal Minga, as Mingara Kunstzentrum. Aa as Stootliche Museum fia Ägyptische Kunst kriagt an Neibau im Kunstareal.